Във връзка с постъпило уведомление с вх. № ОВОС-2777-2/07.10.2022г. за изготвяне на план/програма за **„Краткосрочна програма за насърчаване използването на енергия от възобновяеми източници и биогорива на община Кричим“**, с възложител: ОБЩИНА КРИМИЧ, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І.** Уведомяваме Ви, че на основание чл. 81, ал.3 от *Закона за опазване на околната среда* /ЗООС/ и чл.2, ал.2, т.1 и т.3 от *Наредба за условията и реда за извършване на екологична оценка на планове и програми* (Наредба за ЕО) е **необходимо да се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

 **ІІ.** **По отношение на изискванията на чл. 31 от Закона за биологичното разнообразие (ЗБР):**

 Територията, предмет на Програмата обхваща териториалния обхват на Община Кричим, в който се включват защитени зони от мрежата НАТУРА 2000, а именно:

* BG0002057 „Бесапарски ридове” за опазване на дивите птици, обявена със Заповед №РД-786/29.10.2008 (ДВ бр. 106/2008 г.) на министъра на околната среда и водите;
* BG0000254 „Бесапарски възвишения” за опазване на природните местообитания и на дивата флора и фауна, обявена със заповед № РД-315/31.03.2021 г. (ДВ бр.50/2021 г.) на Министъра на околната среда и водите.
* BG0000424 „Река Въча Тракия” за опазване на природните местообитания и на дивата флора и фауна, обявена със Заповед №РД-334/31.05.2021 г. на Министъра на околната среда и водите (ДВ бр.54/2021 г.).
* BG0001030 „Родопи-Западни” за опазване на природните местообитания и на дивата флора и фауна, обявена със Заповед на МОСВ №РД-278/31.03.2021 г. (ДВ бр.45/2021 г.)

 В териториалният обхват на Община Кричим попадат защитени територии по смисъла на Закона за защитените територии – защитена местност „Козница“, обявена със Заповед №РД-405 от 07.07.2008 г. /ДВ бр.73/2008 г./ и поддържан резерват „Изгорялото гюне“, обявен с Пост.№5334/16.08.1949 г. на МС, актуализирана със Заповед №РД-169/22.02.2013 г. на МОСВ.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-2777-1/05.10.2022г.